-Բայց երեւի կան շատ այլ օրինակներ, որ նմանատիպ մարդիկ եղան եւ տապալվեցին, դա էլ է եղել, բայց դրա մասին չեն հիշում։ Ես չեմ կարող ասել, որ Հայկ Մարությանը մեծ դերասան է, որովհետեւ մի կերպար է ընդամենը ստեղծում, բայց նա լավ տպավորություն է ինձ վրա թողել, թե ինչպիսի քաղաքագլուխ կլինի, դժվարանում եմ ասեմ։ Կարծում եմ՝ քաղաքապետը առաջին հերթին տնտեսագետ պետք է լինի, որպեսզի շատ ճիշտ կարողանա կառավարել այդ ամբողջ տնտեսությունը, որովհետեւ Երեւանը պետություն է պետության մեջ։ Միաժամանակ ոչ մի հիմք չունեմ ասելու, որ նա վատ քաղաքապետ կլինի, ժամանակը ցույց կտա։ Իսկ եթե անկեղծ, ես ավելի կողմնակից կլինեի Զարուհի Փոստանջյանին, որը վաղուց իր պայքարը վարում է, շատ սկզբունքային կին է, գուցե բարդ բնավորությամբ, բայց երբեք չդավաճանեց իր սկզբունքներին։